NC Dinos

NC Dinos () ialah pasukan besbol profesional Korea Selatan yang berpusat di Changwon. Pasukan ini merupakan anggota KBO League dan beraksi di gelanggang mereka di Changwon NC Park sejak tahun 2015. NC Dinos dimiliki oleh pereka permainan video, NCSoft Corporation.

Sejarah 
Pada 1 Julai 2010, bandar-bandar Changwon, Masan dan Jinhae telah digabungkan ke dalam sebuah bandar iaitu Changwon. Hasil penggabungan itu telah menjadikan Changwon sebagai bandar kesebelas terbesar di Korea Selatan. Kemudian, Changwon fokus kepada projek untuk menubuhkan sebuah pasukan besbol di bandar tersebut. Pada 22 Disember 2010, syarikat permainan video NC Soft telah mengusulkan rancangan mereka untuk mengasaskan sebuah pasukan besbol yang kemudian akan dijadikan sebagai pasukan anggota Korea Baseball Organization (KBO).

Padam usim 2012, NC Dinos mengambil bahagian dalam Freedom Division di Korea Baseball Futures League. Pada 8 Mei 2012, KBO secara rasminya meluluskan kemasukan NC Dions ke KBO League bagi musim 2013.

Pada 11 April 2013, pasukan NC Dinos telah memenangi perlawanan sulungnya dalam sejarah kelab mengatasi LG Twins.

Sebagai pasukan baru pada 2013, Dinos telah dibenarkan untuk mengambil tiga orang pemain asing dalam pasukannya (kebiasaannya dua orang pemain). Pada tahun 2014, had pemain asing dinaikkan kepada empat pemain (semua pasukan lama hanya dihadkan kepada tiga orang pemain) Pasukan Dinos telah membawa masuk pitcher Charlie Shirek, Eric Hacker, Thad Weber dan outfielder Eric Thames.

Pada November 2020, Dinos telah meraih kejuaraan Korean Series sulung mereka dengan menewaskan Doosan Bears menerusi empat perlawanan. Kejayaan ini mengikuti pencapaian pasukan pada aksi musim yang menduduki tempat pertama liga buat kali pertama dalam sejarah pasukan.

Catatan

Pautan luar 

  
  

 
Pasukan KBO League
NCSoft